CELEX: 31993D0178
Language: el
Date: 1993-03-26 00:00:00
Title: Απόφαση της Επιτροπής της 26ης Μαρτίου 1993 σχετικά με ορισμένα προστατευτικά μέτρα που αφορούν τη φυσαλιδώδη νόσο των χοίρων

Avis juridique important

|

31993D0178

Απόφαση της Επιτροπής της 26ης Μαρτίου 1993 σχετικά με ορισμένα προστατευτικά μέτρα που αφορούν τη φυσαλιδώδη νόσο των χοίρων  

Επίσημη Εφημερίδα αριθ. L 074 της 27/03/1993 σ. 0091 - 0092

ΑΠΟΦΑΣΗ ΤΗΣ ΕΠΙΤΡΟΠΗΣ της 26ης Μαρτίου 1993 σχετικά με ορισμένα προστατευτικά μέτρα που αφορούν τη φυσαλιδώδη νόσο των χοίρων(93/178/ΕΟΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 90/425/ΕΟΚ του Συμβουλίου της 26ης Ιουνίου 1990 σχετικά με τους κτηνιατρικούς και ζωοτεχνικούς ελέγχους που εφαρμόζονται στο ενδοκοινοτικό εμπόριο ορισμένων ζώντων ζώων και προϊόντων με προοπτική την υλοποίηση της εσωτερικής αγοράς (1), όπως  τροποποιήθηκε τελευταία από την οδηγία 92/118/ΕΟΚ (2), και ιδίως το άρθρο 10 παράγραφος 4,  Εκτιμώντας:  ότι η κατάσταση εντός της Κοινότητας τον Φεβρουάριο του 1993 όσον αφορά τη φυσαλιδώδη νόσο των χοίρων είχε ως αποτέλεσμα τη θέσπιση προσωρινών προστατευτικών μέτρων με την έγκριση της απόφασης 93/128/ΕΟΚ της Επιτροπής της 26ης Φεβρουαρίου 1993 σχετικά  με ορισμένα προστατευτικά μέτρα που αφορούν τη φυσαλιδώδη νόσο των χοίρων στις στις Κάτω Χώρες και την Ιταλία (3)- ότι κάθε κράτος μέλος πρέπει να θεσπίσει προστατευτικά μέτρα- ότι, ωστόσο, λόγω της ειδικής κατάστασης στις Κάτω Χώρες και την Ιταλία είναι αναγκαίο να θεσπισθούν ειδικά μέτρα- ότι τέτοια μέτρα καθορίστηκαν με απόφαση της Επιτροπής- ότι υπό ορισμένες συνθήκες είναι δυνατό να εμφανιστούν μη ανιχνευθείσες μολύνσεις που οφείλονται στο ιό της φυσαλιδώδους νόσου των χοίρων εξαιτίας της έλλειψης τυπικών κλινικών συμπτωμάτων της νόσου- ότι ο ορολογικός έλεγχος των χοίρων για αντισώματα του ιού της φυσαλιδώδους νόσου θα παρείχε πληροφορίες για προηγούμενες μη ανιχνευθείσες μολύνσεις- ότι ο έλεγχος για αντισώματα θα έπρεπε να διεξαχθεί σε όλα τα κράτη μέλη εντός χρονικού διαστήματος  τριών μηνών- ότι ο ιός της φυσαλιδώδους νόσου μπορεί να παραμείνει ζωντανός έξω από το σώμα του χοίρου για σημαντικό χρονικό διάστημα- ότι ο εν λόγω ιός, παρών σε οχήματα που έχουν χρησιμοποιηθεί για τη μεταφορά χοίρων, μπορεί να μολύνει εκ νέου χοίρους που  μεταφέρονται- ότι λεπτομερής και κατ' επανάληψη καθορισμός και απολύμανση του δικτύου μεταφοράς που χρησιμοποιήθηκε στη μεταφορά των χοίρων θα μπορούσε να μειώσει τον κίνδυνο εξάπλωσης της φυσαλιδώδους νόσου κατά τη μεταφορά των χοίρων- ότι θεσπίστηκαν μέτρα για τον έλεγχο της φυσαλιδώδους νόσου με βάση την την οδηγία 92/119/ΕΟΚ του Συμβουλίου της 17ης Δεκεμβρίου 1992 σχετικά με τη θέσπιση γενικών κοινοτικών μέτρων για τον έλεγχο ορισμένων ασθενειών των ζώων και ειδικών μέτρων σχετικά  με τη φυσαλιδώδη νόσο (4)- ότι τα μέτρα που προβλέπονται από την εν λόγω οδηγία εφαρμόζονται σε όλα τα κράτη μέλη το αργότερο μέχρι την 1η Οκτωβρίου 1993- ότι, σε περίπτωση εμφάνισης κρουσμάτων φυσαλιδώδους νόσου των χοίρων, τα κράτη μέλη εφαρμόζουν μέτρα για τον έλεγχο και την εξάλειψη της ασθένειας- ότι, στα εφαρμοζόμενα μέτρα, θα πρέπει να συμπεριληφθούν ορισμένα μέτρα που έχουν ήδη θεσπισθεί, ιδίως,  στην οδηγία 92/119/ΕΟΚ- ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  1. Τα κράτη μέλη διεξάγουν ορολογικούς ελέγχους σε χοίρους για αντισώματα του ιού της φυσαλιδώδους νόσου, σύμφωνα με τις απαιτήσεις του παραρτήματος. Τα αποτελέσματα που προκύπτουν από τον ορολογικό έλεγχο υποβάλλονται κάθε δύο εβδομάδες στην  Επιτροπή. Ο έλεγχος θα ολοκληρωθεί την 1η Αυγούστου 1993.  2. Η Επιτροπή αναλύει τα αποτελέσματα που προέκυψαν από τον έλεγχο για αντισώματα ο οποίος αναφέρεται στην παράγραφο 1 και μπορεί να τροποποιήσει την παρούσα απόφαση υπό το φως των εξελίξεων.  3. Όλα τα κράτη μέλη:  - μεριμνούν όπως όλα τα μέσα του δικτύου μεταφοράς, συμπεριλαμβανομένων των σημείων συγκέντρωσης, που χρησιμοποιούνται κατά τη μεταφορά χοίρων υποβάλλονται σε λεπτομερή και κατ' επανάληψη καθορισμό και απολύμανση,  - μεριμνούν ώστε σε περίπτωση εμφάνισης κρουσμάτων φυσαλιδώδους νόσου, ο έλεγχος και τα μέσα εξάλειψης που εφαρμόζονται να είναι εκείνα που καθορίζονται στα άρθρα 4, 5 και 10 και τα σημεία 3, 7 και 8 του κεφαλαίου 1 παράρτημα ΙΙ της οδηγίας 92/119/ΕΟΚ.   Άρθρο 2  Η παρούσα απόφαση απευθύνεται στα κράτη μέλη.  Βρυξέλλες, 26 Μαρτίου 1993.  Για την Επιτροπή Rene STEICHEN Μέλος της Επιτροπής (1) ΕΕ αριθ. L 224 της 18. 8. 1990, σ. 29.  (2) ΕΕ αριθ. L 62 της 15. 3. 1993, σ. 49.  (3) ΕΕ αριθ. L 50 της 2. 3. 1993, σ. 29.  (4) ΕΕ αριθ. L 62 της 15. 3. 1993, σ. 69.    ΠΑΡΑΡΤΗΜΑ   Ορολογικός έλεγχος για αντισώματα του ιού της φυσαλιώδους νόσου  Ι. Γενικός έλεγχος - Όλα τα κράτη μέλη Τα κράτη μέλη διεξάγουν, εντός χρονικού διαστήματος τριών μηνών, πρόγραμμα ελέγχου που βασίζεται σε έλεγχο δειγμάτων, τα οποία συλλέγονται από τουλάχιστον:  - 50 % των κάπρων αναπαραγωγής που εσφάγησαν, με τυχαία επιλογή,  - 5 % των χοιρομητέρων αναπαραγωγής που εσφάγησαν, με τυχαία επιλογή,  - χοίρους από εκμεταλλεύσεις οι οποίοι συνδέονται με χοίρους που έχουν εισαχθεί από τις Κάτω Χώρες ή την Ιταλία, κατά τη διάρκεια της περιόδου από τον Ιούνιο 1992 μέχρι τις 26 Φεβρουαρίου 1993.  Εντούτοις, τα κράτη μέλη έχουν τη δυνατότητα να διεκπεραιώσουν έλεγχο σε χοίρους άλλους εκτός των προαναφερθέντων κάπρων και χοιρομητέρων αναπαραγωγής. Το πρόγραμμα ελέγχου θα συμφωνηθεί με την Επιτροπή το συντομότερο δυνατό.  ΙΙ. Έλεγχος σε ζώνες των 3 km Όπου δεν έχει γίνει ακόμη ορολογικός έλεγχος, διεξάγεται σε χοίρους που παραμένουν σε εκμεταλλεύσεις οι οποίες βρίσκονται σε απόσταση 3 km από εκεί όπου υπήρξαν κρούσματα τα οποία καταγράφησαν από την 1η Μαρτίου 1992 και μετά και σε χοίρους που  παραμένουν σε εκμεταλλεύσεις των οποίων ο πληθυσμός έχει ανασυσταθεί μετά την εμφάνιση κρουσμάτων που καταγράφησαν από την 1η Μαρτίου 1992 και μετά. Τα αποτελέσματα προωθούνται στην Επιτροπή.  Ο έλεγχος διενεργείται σύμφωνα με το παράρτημα IV σημεία 1 και 2 της οδηγίας 80/217/ΕΟΚ του Συμβουλίου (1).  ΙΙΙ. Ορολογικές δοκιμασίες που πρέπει να χρησιμοποιούνται σ' ένα κοινοτικό πρόγραμμα επιτήρησης 1. Τα εθνικά εργαστήρια που συμμετέχουν σ' ένα πρόγραμμα επιτήρησης πρέπει να χρησιμοποιούν:  είτε α) την ορολογική δοκιμή εξουδετέρωσης (STN), είτε β) την αναστολή υγρής φάσης "ELISA" ή την ανταγωνιστική αναστολή "ELISA" ή την έμμεση απομόνωση "ELISA", ή οποιαδήποτε άλλη δοκιμή "ELISA" με την οποία αποδεικνύεται η αναπαραγωγικότητα και η θετικότητα του ορού αναφοράς (οι οροί για τους οποίους  υπάρχει αμφιβολία ή είναι θετικοί πρέπει να επιβεβαιώνονται με τη χρησιμοποίηση της SNT).  2. Τα εργαστήρια με περιορισμένη πείρα όσον αφορά τις δοκιμές για τη φυσαλιδώδη νόσο των χοίρων μπορούν να αποστέλλουν τους ορούς για τους οποίους υπάρχει αμφιβολία και τους θετικούς ορούς σε ένα από τα πεπειραμένα εργαστήρια, κατά προτίμηση Pirbright,  για επιβεβαίωση.  3. Ένας ορός με χαμηλό ποσοστό θετικής αντίδρασης (2), που παρέχεται από το εργαστήριο Pirbright, θα χρησιμοποιείται ως ορός αναφοράς, ο οποίος πρέπει να χαρακτηρίζεται θετικός στα εθνικά εργαστήρια.  4. Τα εργαστήρια που διεξάγουν δοκιμές πρέπει να ελέγχουν την ευαισθησία των συστημάτων δοκιμών που εφαρμόζουν χρησιμοποιώντας τον προαναφερόμενο στο σημείο 3 θετικό ορό αναφοράς, ο οποίος διανέμεται από το εργαστήριο Pirbright, μαζί με το πρωτόκολλο  της δοκιμής, όπως διεξήχθη στο Pirbright.  5. Τα εργαστήρια θα πρέπει να χρησιμοποιούν τον ιό στελέχους UK 72 ή ιό ισοδύναμο με τον ιό της δοκιμής.  (1) ΕΕ αριθ. L 47 της 21. 2. 1980, σ. 11.  (2) Ένας ορός μικρής θετικότητας, όταν υποβάλλεται σε δοκιμή SNT στο εργαστήριο του Pirbright, πρέπει να παρουσιάζει τίτλο της τάξεως του 1/64-1/128 (τελική διάλυση) με χρησιμοποίηση του πρωτοκόλλου του Pirbright, το οποίο χορηγείται στα συμμετέχοντα  εργαστήρια.